**Kolviður**

**Stjórnarfundur**

**Fundargerð**

**2. fundur ársins 2016**

31. maí 2016, kl. 12

Mætt: Anna G. Sverrisdóttir (Landvernd), Brynjólfur Jónsson (í forföllum Magnúsar Gunnarssonar Skógræktarfélagi Íslands), Einar Gunnarsson (Skógræktarfélagi Íslands), Guðmundur Ingi Guðbrandsson (Landvernd), og Reynir Kristinsson (formaður Kolviðar).

**Dagskrá**

1. **Fundargerð síðasta fundar**

Fundargerðin var samþykkt og undirrituð.

1. **Reikningar ársins 2015 og ábendingar endurskoðenda**

Rekstartekjur voru rúmar 5 milljónir króna og kostnaður um 3,6 milljónir. Engar plantanir voru á árinu 2015. Helsti kostnaður fólst í úttekt á lifun plantna sem var í höndum Íslensku skógarúttektarinnar að Mógilsá. Hagnaður ársins eftir fjármagnsliði var rúmar 2,6 milljónir.

Eigið fé jókst á árinu um tæpar 3 milljónir.

Farið var yfir athugasemdir KMPG sem eru endurskoðendur reikninga Kolviðar.

1. **Samningar um kolefnisjöfnun sem gerðir hafa verið undanfarið**

Gerðir hafa verið samningar við Neyðarlínuna, Into the glacier, Snók verktaka ehf. og Sjóvá.

Til skoðunar eru Valitor, Icelandair, Faxaflóahafnir, Elkem á Íslandi og Orka náttúrunnar.

1. **Gróðursetning sumarsins**

Skógræktarfélag Íslands er að gróðursetja í landi Úlfljótsvatns.

1. **Samningar um Úlfljótsvatnsland og verksamningur við Skógræktarfélag Íslands vegna framkvæmda**

Stefnt er að því að ganga frá samningum við Skógræktarfélag Íslands um afnot af Úlfljótsvatni og verksamning um framkvæmdir á svæðinu. Formaður sendir stjórnarmönnum uppkast að samningum. Stefnt er að því að skrifa undir samninga á Úlfljótsvatni þann 14. júní n.k.

1. **Ný svæði til gróðursetninga undir Hafnarfjalli**

Kolviður er að leita eftir landi til gróðursetningar Kolviðarskógar í Hvalfirði m.a. til þess að kolefnisbinda losun frá Silicor. Skógræktarfélag Borgarfjarðar hefur lagt fram hugmyndir að því að nota skógrækt til þess að skapa skjól á veginum undir Hafnarfjalli. Sjóvá hefur lýst áhuga á að nýta skógrækt til þess að auka öryggi á vegum þar sem vindasamt er.

Eigendur Narfastaða hafa lýst áhuga á að selja land austan þjóðvegarins

undir Hafnarfjalli. Umrætt land er nú innan landgræðslugirðingar og hluti þess er friðlýstur vegna náttúruminja. Mikilvægt er að plöntun fari ekki fram á því svæði ef að yrði.

Málið er áhugavert og samþykkt að Kolviður hafi milligöngu um að tengja saman hagsmuna- og áhugaaðila málsins til þess að skoða nánar fýsileika landsins til skógræktar og möguleika til fjármögnunar frá þeim sem ávinning munu hafa af landakaupunum. Kolviður er ekki fjárfestingaraðili en er jafnvel tilbúinn til að taka hluta landsins á leigu til ræktunar Kolviðarskógar meðfram þjóðveginum.

1. **Samingur við Skógræktarfélag Rangæinga**

Ákveðið að leita samninga við Skógræktarfélag Rangæinga um að samningur við félagið falli niður. Ef ekki næst samstaða um það, þá verður samningnum sagt upp.

1. **Stefnumótun Kolviðar**

Ákveðið að fara í þessa vinnu í ágúst/september. Formaður mun vinna samantekt á því hvernig Kolviður vinnur núna sem grundvöll fyrir stefnumótunarvinnu. Ákveðið að stjórnir SÍ og Landverndar tilnefni fjóra aðila hvor samtök í þessa vinnu. Jafnframt ber að athuga að fá einhverja sérfræðinga að þessari vinnu.

1. **Önnur mál**

Brynjólfur greindi frá því að stjórnarfundur Skógræktarfélags Íslands samþykkti að fána Kolviðar yrði flaggað í opnum skógum SÍ, alls á 15 stöðum á landinu.

Fundi var slitið kl. 13:31.

Fundargerð ritaði Guðmundur Ingi Guðbrandsson.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anna G. Sverrisdóttir Brynjólfur Jónsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Einar Gunnarsson Guðmundur Ingi Guðbrandsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reynir Kristinsson